रग्बीमा नेपालको सबैभन्दा खराब प्रदर्शन
नेपालले १९ औं एसियाली खेलकुदमा सहभागी जनाएको खेलमध्ये सबैभन्दा खराब प्रदर्शन रग्बीको रह्यो । नेपाली पुरुष रग्बी टिमको प्रदर्शन कस्तो रह्यो भने यसले चीन यात्रामा कुनै न्याय गर्न सकेन ।
हाङचउ‚ चीन — नेपालले १९ औं एसियाली खेलकुदमा सहभागी जनाएको खेलमध्ये सबैभन्दा खराब प्रदर्शन रग्बीको रह्यो । नेपाली पुरुष रग्बी टिमको प्रदर्शन कस्तो रह्यो भने यसले चीन यात्रामा कुनै न्याय गर्न सकेन ।एकपछि अर्को खेलमा एकपक्षीय हार बेहोरेको रग्बी टिमको प्रदर्शन प्रतियोगितामा सहभागिताका लागि छेउछाउ पनि नरहेको देखियो ।आफ्नो अन्तिम खेलमा नेपाली टिम श्रीलंकाली खेलाडीसम्मिलित ओसीए टिमसँग ६८–० ले पराजित रह्यो । समूह चरणको मात्र नभएर वरीयताका लागि भएका सबै खेलमा नेपालको हार अविश्वसनीय ढंगले एकपक्षीय थियो । सहभागी १३ टिममध्ये नेपाल सबैभन्दा पुछारमा रह्यो । नेपालले कुल ६ खेल खेलेकामा एकै खेलमा मात्र अंक बटुल्न सफल रहेको हो ।यूएईसँग ५५–७ ले पराजित भएयता नेपाली टोली चीनसँग ६५–०, अफगानिस्तानसँग ४१–०, फिलिपिन्ससँग ५५–० र थाइल्यान्डसँग ३६–० ले हारेको थियो ।जुडोजुडोमा नेपाली खेलाडीको यात्रा मंगलबार सकिएको छ । अन्तिम दिन दुई खेलाडीले चुनौती पेस गरेकामा दुवै सजिलै पराजित भए । जियोसन लिन्पु जिम्न्याजियममा पुरुष १०० केजीमाथि नेपालका रन्जेश गोल इप्पोनका आधारमा पराजित भए । उनलाई प्रिक्वाटरफाइनलमा काजकिस्तानका क्रिकबे गालिमजानले १ मिनेट ७ सेकेन्डमा हराए ।महिला ७८ केजीमाथि नेपालकी आकृति जोशी उज्वेकिस्तानकी रिनिता इल्माटोभासँग इप्पोनकै आधारमा पराजित भइन् । प्रिक्वाटरफाइनलमा आकृति २७ सेकेन्ड टिक्न सकिन ।तेक्वान्दोतेक्वान्दोको लिनान स्पोर्ट्स कल्चर एन्ड एक्जिविसन सेन्टरमा भएको खेलमा नेपालका गोविन्दबहादुर आलेले पुरुष ६३ केजीमुनि अन्तिम ३२ को खेल जिते पनि अन्तिम १६ मा पराजित भए । उनले टिमोर लिस्टेका जोस दा कोस्टा सिल्भालाई रेफ्री स्टप कन्टेस्टका आधारमा पराजित गर्दै प्रिक्वाटरफाइनल पुगे । त्यस चरणमा उनी थाइल्यान्डका बानलुङ टुबतिम्दाङसँग २–० ले पराजित भए ।महिला ५३ केजीमुनि अन्तिम १६ को खेलमा नेपालकी आयशा लामा दक्षिण कोरियाकी हाइजिन पार्कसँग २–० अंकले पराजित भइन् । महिलाकै ५७ केजीमुनि अन्तिम १६ को खेलमा सन्ध्याकुमारी सिंह पनि पराजित भइन् । यसअघि तेक्वान्दोका चार खेलाडी बाहिरिइसकेका छन् ।स्क्वास स्क्वासतर्फ महिला र पुरुष दुवै टिम पराजित रह्यो । महिलामा नेपाल मलेसियासँग सोझो सेटमा ३–० ले पराजित भएको हो । पुरुषमा नेपालमाथि कुवेत ३–० ले विजयी रह्यो ।पौडीपौडीको महिला १०० मिटर फ्रिस्टाइलतर्फ नेपालकी अनुसिया तण्डुकार हिट चरणबाटै बाहिरिन् । हाङचउ स्पोर्ट्स सेन्टरस्थित पौडी पोखरीमा उनी आफ्नो हिटमा तेस्रो भएकी थिइन् ।अनुसियाले निर्धारित दूरी एक मिनेट ०३.१७ सेकेन्डमा पूरा गरिन् । कुल ३० खेलाडीले प्रतिस्पर्धा गरेकामा उनी २५ औं स्थानमा रहिन् ।टेनिसटेनिसको मिक्स्ड डबल्समा नेपालका सुनीरा थापा र प्रनव खनालको जोडीले फिलिपिन्सका एलेक्स र फ्रान्सिस कासेविरुद्धको खेल २–० को सिधा सेटले गुमाएको थियो । फिलिपिन्सका खेलाडीले नेपाली जोडीलाई केवल ३८ मिनेटमै पराजित गरे । पहिलो र दोस्रो सेट समान ६–० ले नेपाली टोली पराजित भएको हो ।उसुउसुमा निमा घर्तीमगर नान क्वानतर्फ आफ्नो समूहको १० औं स्थानमा रहिन् । निमाले समग्रमा १८.८४ स्कोर गरिन् । उनले नान क्वानमा ९.३९ र नान्डो अलराउन्डमा ९.४५ स्कोर गरेकी थिइन् ।पुरुषतर्फ दीपक हमाल आफ्नो समूहमा १३ औं स्थानमा रहेका छन् । उनले समग्रमा १९.१७ स्कोर बटुलेका थिए । दीपकले नान क्वानमा ९.६३ र नानगुन अलराउन्डमा ९.४५ स्कोर गरेका थिए । बक्सिङपुरुष बक्सिङमा नेपालका बुद्ध ग्याम्जो लामा पराजित भएका छन् । ५७ केजी तौल समूहको अन्तिम ३२ को खेलमा उनी भियतनामका भान डुयोङ एनगुएनसँग अंकका आधारमा ४–० ले पराजित भएका छन् । 